การชวนเพื่อนหรือคนรู้จักไปออกเดท การชวนคนแปลกหน้า การเข้าใจภาษากาย
อย่าเพียงแต่บอกเธอว่าคุณอยากไปเที่ยวกับเธอบ้าง ชวนเธอโดยตรงและลงรายละเอียด มีแผนสำรองถ้าเธอไม่ชอบประเภทของอาหารนั้นหรือยุ่งจนเกินไปในวันที่คุณอยากไปออกเดท   ถ้าเธอปฏิเสธคำชวนโดยไม่เสนอทางเลือกอื่นเธอก็อาจจะไม่ได้ชอบคุณ ผู้หญิงหลายคนไม่กล้าปฏิเสธโดยตรงกับหนุ่มที่ชวนพวกเธอไปออกเดทหรือพยายามรักษาความรู้สึกของคุณ   มื้อค่ำในร้านอาหารที่ไม่แพงจนเกินไปคือตัวเลือกที่ดีของการไปออกเดทครั้งแรก ถึงแม้ว่าคุณอาจจะอยากชวนเธอทางโทรศัพท์ ข้อความ หรืออินเทอร์เน็ตแต่การใช้วิธีเหล่านั้นจะกีดกันการสื่อสารแบบอวัจนภาษา การชักชวนทางอ้อมอาจนำไปสู่การเข้าใจผิดที่จะทำลายโอกาสของความสัมพันธ์รักของคุณ คุณต้องชวนเธอด้วยตัวเองครั้งต่อไปที่คุณเจอเธอ   เมื่อคุณมีช่วงเวลาที่อยู่ด้วยกันตามลำพัง ลองถามเธอว่า “ฉันอยากรู้ว่าเธอว่างคืนวันศุกร์นี้ไหม? ฉันอยากให้เราไปเที่ยวด้วยกันและไปกินข้าวที่ (ชื่อร้านอาหาร) เธอสนใจไหม?” ถ้าคุณไม่ค่อยเจอเธอ การชวนผ่านทางโทรศัพท์หรือข้อความก็อาจจะเป็นสิ่งที่จำเป็น ข้อความเรียบง่ายที่คุณสามารถส่งไปหาเธอคือ “สวัสดี นี่ (ชื่อของคุณ) จาก (สถานที่ที่คุณรู้จักกันเช่นในห้องเรียน) เธอดูเป็นคนที่เจ๋งมากและฉันอยากทำความรู้จักเธอให้มากขึ้น เธออยากไปที่ (ชื่อร้านอาหาร) วันศุกร์นี้ตอนประมาณ 18:00น. ไหม?” ถ้าคุณยังติดปัญหาในการชวนเธอก็ให้ลองขอความช่วยเหลือจากเพื่อนที่มีร่วมกัน เพื่อนของคุณอาจจะมีเคล็ดลับหรือข้อมูลว่าเธอชอบอะไร เพื่อนของคุณอาจจะสามารถช่วยจัดฉากหรือวิธีอื่นเพื่อให้คุณชวนเธอไปออกเดทได้  ถึงแม้ว่าเพื่อนที่มีร่วมกันอาจจะทำให้สิ่งต่างๆ ง่ายขึ้นได้แต่ก็อย่าคาดหวังให้เพื่อนชวนเธอไปออกเดทแทนคุณ  เพื่อเข้าประเด็นลองพูดสิ่งนี้กับเพื่อน “นี่ เธอรู้จัก (ชื่อของสาวคนนั้น) หรือเปล่า? ฉันอยากชวนเธอไปออกเดท เธอเคยพูดถึงฉันบ้างไหม? เขาจะชอบฉันหรือเปล่า?” คุณไม่จำเป็นต้องบอกเธอตรงๆ ว่านี่คือการไปออกเดทแต่ก็ไม่ควรปิดบังความรู้สึกของคุณ ถ้าเธอถามว่ามันเป็นการไปออกเดทตัวต่อตัวหรือไม่หรือคุณชอบเธอหรือเปล่า คุณก็ต้องตอบอย่างจริงใจ การพยายามเล่นตัวให้ดูเท่ด้วยการเสแสร้งว่าคุณไม่ได้ชอบเธอแบบนั้นอาจจะกลับมาเล่นงานคุณ อย่าเข้าหาผู้หญิงที่เดินอยู่คนเดียวหรืออยู่ท่ามกลางถนนที่เปล่าเปลี่ยวในตอนกลางคืน อย่าชวนสาวไปออกเดทถ้าเธอติดอยู่กับคุณที่ใดที่หนึ่ง เช่น ในลิฟท์หรือในมุมห้องเช่นเดียวกัน วิธีที่ดีเพื่อทำให้เธอรู้สึกปลอดภัยคือพูดกับเธอเมื่ออยู่ท่ามกลางผู้คนและเป็นที่มองเห็น  อย่าใช้สัมผัสทางกายนอกเสียจากว่าเธอทำแบบนั้นก่อน วิธีที่จะทำให้เธอรู้สึกถูกข่มขู่อย่างรวดเร็วคือบุกรุกพื้นที่ส่วนตัวของเธอ ลองสบตาก่อนที่จะทักทายเธอ บอกชื่อของคุณและกล่าวคำชมเชยที่ไม่หยาบคาย ถ้าเธอตอบด้วยความสุภาพพร้อมบอกชื่อของเธอและกล่าวคำชมเชยกลับมาหรือแสดงความขอบคุณก็ให้ลองพูดว่าคุณอยากทำความรู้จักเธอ   คุณสามารถเริ่มด้วย “ผมชอบเสื้อของคุณ (สิ่งที่อยู่บนเสื้อ) ดูดีมาก” จากนั้นจึงรอคำตอบจากเธอและพูดว่า “ผมชื่อ (ชื่อของคุณ) นะ” ถ้าเธอไม่ตอบรับคำทักทายของคุณ คุณก็ควรถอยออกมา ถ้าเธอดูตอบรับและคุณทั้งสองคนไม่ได้อยู่ในช่วงที่เร่งรีบก็สามารถคุยกันได้นานขึ้น ถึงแม้ว่าผู้ชายส่วนใหญ่คิดว่าผู้ชายต้องเป็นฝ่ายที่ขอเบอร์โทรศัพท์ของผู้หญิงแต่คุณควรให้เบอร์โทรศัพท์ของคุณก่อน วิธีนี้ช่วยลดความกดดันของเธอและอาจจะทำให้เธอเปิดใจกับข้อเสนอของคุณมากขึ้น  เขียนลงในกระดาษแทนที่จะขอบันทึกลงในโทรศัพท์ของเธอซึ่งอาจจะดูเหมือนคนโรคจิตหรือข่มขู่   ถ้าเธอชอบคุณ เธอก็น่าจะให้เบอร์โทรศัพท์หรืออีเมลของเธอโดยที่คุณไม่ต้องถาม ตัวอย่างของสิ่งที่คุณสามารถพูดเพื่อให้ข้อมูลการติดต่อของคุณคือ “ดีใจที่ได้เจอกันแต่ผมต้องไปแล้ว ผมชอบคุยกับคุณมากและอยากทำความรู้จักคุณให้มากขึ้น ถ้าคุณรู้สึกแบบเดียวกันนี่คือเบอร์โทรศัพท์ของผม” ถ้าเธอให้ข้อมูลการติดต่อกับคุณก็ไม่ต้องเล่นตัวและคาดหวังให้เธอเป็นฝ่ายรุกหน้าก่อน ชวนเธอไปทานอาหารมื้อค่ำที่ร้านอาหารแห่งหนึ่งโดยบอกวันและเวลา วางแผนสำรองเอาไว้เผื่อว่าเธอยุ่งหรือไม่ชอบอาหารประเภทนั้น   ตัวอย่างข้อความหรือสิ่งที่จะพูดคือ “สวัสดี นี่ผมเอง (ชื่อของคุณ) ที่เราเจอกันเมื่อวานที่ (สถานที่ที่เจอกัน) ผมอยากรู้ว่าคุณว่างตอนเย็นวันศุกร์ประมาณ 19:00น. หรือเปล่า? มีร้านอาหารประเภท (ประเภทของอาหาร) ชื่อว่า (ชื่อร้านอาหาร) ที่ผมอยากลองมานานแล้วและหวังว่าคุณอาจจะอยากไปด้วยหรือถ้าคุณอยากไปที่อื่นหรือคุณไม่ว่างก็บอกผมได้ ขอบคุณนะและหวังว่าจะเจอคุณอีกเร็วๆ นี้” ถ้าเธอไม่ได้โทรกลับหรือปฏิเสธคำชวนหลายครั้งโดยไม่เสนอทางเลือกอื่น เธอก็อาจจะไม่ได้อยากไปออกเดทกับคุณ แม้ว่าเธออาจจะดูชอบคุณก่อนนี้แต่ผู้คนเปลี่ยนใจได้ตลอดเวลา เคารพการตัดสินใจของเธอและเดินหน้าต่อไปในชีวิต คุณอาจจะเคยได้ยินมาแล้วแต่มันคือข้อเท็จจริงที่สำคัญที่คุณต้องจำไว้เมื่อชวนสาวที่คุณไม่รู้จักไปออกเดท การล้มเหลวกับใครบางคนที่คุณเคยสร้างความสัมพันธ์ด้วยอาจจะทำให้ชีวิตของคุณมีช่วงเวลาที่น่าอึดอัดอยู่บ้าง ข้อดีของการชวนสาวที่น่ารักที่คุณเพิ่งเจอที่ร้านกาแฟไปออกเดทคือคุณจะไม่มีแรงกดดันจากสังคมภายนอก จำสิ่งนี้เอาไว้เพื่อเพิ่มความมั่นใจของคุณ การอ่านภาษากายอย่างตั้งใจเป็นสิ่งที่สำคัญเพื่อชวนสาวไปออกเดทไม่ว่าจะเป็นคนแปลกหน้าหรือเพื่อน สิ่งนี้จะช่วยให้คุณดูได้ว่าเธอชอบคุณหรือไม่ก่อนที่จะเริ่มพูด  ถึงแม้ว่านักวิจัยไม่เห็นด้วยว่าภาษากายมีบทบาทสำคัญในการสื่อสารของมนุษย์มากแค่ไหนแต่นักวิจัยส่วนใหญ่เห็นพ้องต้องกันว่ามันเป็นสิ่งที่สำคัญ มองใบหน้าของเธอและดูว่าเธอมองคุณกลับมาหรือเปล่า ถ้าเธอไม่ยอมมองตาคุณเป็นเวลานานหรือมักจะมองไปที่อื่นเสมอก็เป็นไปได้ว่าเธอไม่ได้อยากไปออกเดท  จำไว้ว่ามีเหตุผลอยู่บ้างว่าทำไมเธอจึงไม่สบตาถึงแม้ว่าเธอชอบคุณ เธออาจจะมีปัญหาทางสายตา กลัวการเข้าสังคม มีอาการออทิสติก หรืออาการอื่นๆ ที่อาจจะทำให้การสื่อสารแบบอวัจนภาษาเป็นเรื่องยาก ถ้าเธอชอบคุณ เธอน่าจะหันหน้าเข้าหาคุณโดยไม่กอดอก   สัญญาณที่บอกว่าเธอไม่ได้ชอบคุณคือเธอกอดอกและหันตัวไปทางอื่น   นึกถึงบริบท ถ้าวันนั้นอากาศหนาวก็ไม่ควรสรุปว่าผู้หญิงที่กอดอกไม่สนใจที่จะคุยกับคุณถ้าคุณยืนอยู่ที่ทางออกเดียวของห้องก็อย่าเข้าใจผิดว่าที่เธอหันหน้าหาคุณเป็นเพราะว่าเธอชอบคุณเช่นเดียวกัน
รู้ว่าอยากไปออกเดทที่ไหนและเมื่อไหร่. ชวนเธอด้วยตัวเอง. ขอความช่วยเหลือจากเพื่อนที่มีร่วมกัน. ทำเจตนาของคุณให้ชัดเจน. หลีกเลี่ยงการทำอะไรก็ตามที่จะทำให้เธอรู้สึกถูกกดดันหรือไม่ปลอดภัย. แนะนำตัวเองอย่างสุภาพ. ให้ข้อมูลการติดต่อกับเธอ. โทรศัพท์ ส่งข้อความ หรืออีเมลหาเธอในวันถัดไปเพื่อนัดไปออกเดท. จำไว้ว่าสิ่งที่เลวร้ายที่สุดที่สามารถเกิดขึ้นได้คือเธอปฏิเสธ. พยายามมองสิ่งที่เธอทำว่าเป็นสิ่งที่เธอกำลังบอก. สบตาเธอ. ดูท่าทางของเธอ.
https://www.wikihow.com/Ask-a-Girl-out-on-a-Date https://www.wikihow.com/Ask-a-Girl-out-on-a-Date https://www.wikihow.com/Ask-a-Girl-out-on-a-Date
Asking out a Friend or Acquaintance Asking out a Stranger Understanding Body Language